Държавен вестник, бр. 82, 2010 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  82
б) нелоялни практики, прилагани от страна 
на търговци спрямо потребители;
в) нарушения на законодателството за защита 
на потребителите и права на потребителите; 
3. за командировки в страната и в чужбина, 
пряко свързани със защитата на потребителите 
(доказва се с командировъчна заповед, удосто­
веряваща целевия характер на разхода);
4. за държавни такси и разноски за произ­
водствата по водене дела по чл. 186, 188 и 189 
от Закона за защита на потребителите;
5. провеждане на информационни кампании, 
пряко свързани със защитата на потребите­
лите – наем на зали, техника, материали и 
изготвяне на презентации;
6. отпечатване и разпространение на издава­
ните от сдруженията списания и специализирани 
издания и/или публикации на потребителска 
тематика;
7. възнаграждения и командировъчни раз­
ходи на членовете на помирителните комисии;
8. поддръжка и актуализация на интернет 
страница на сдружението;
9. пощенски разходи, пряко свързани с дей­
ностите за защита на потребителите;
10. издръжка на сдруженията, в т.ч. разходи 
за издръжка на приемни за предоставяне на 
съвети и информация на потребителите, както 
следва:
а) наем на помещения, използвани от сдру­
женията на потребителите за осъществяване на 
извършваните от тях дейности;
б) разходи за заплати на служители, ра­
ботещи по трудов договор в сдруженията на 
потребителите, в т.ч. и разходи за социално 
осигуряване, заплащани от работодателя;
в) разходи за оборудване с офис техника: 
компютри, принтери, тонери, скенери, факс, 
телефон и др.;
г) разходи за телефон, интернет, електри­
чество, парно отопление; 
д) административни разходи: канцеларски 
материали и др.
(2) Максималният размер на средствата по 
ал. 1, т. 10 се определя в заповедта на министъра 
за съответната година, но не повече от 20 % 
от предоставените средства на сдружението. 
Чл. 20. Не се признават разходи по сделки, 
сключени между лица от състава на управител­
ните органи на сдруженията на потребителите и 
с техни съпрузи, роднини по права линия – без 
ограничение, по съребрена линия – до четвърта 
степен, или по сватовство – до втора степен 
включително.
Чл. 21. Комисията представя доклад до 
министъра на икономиката, енергетиката и 
туризма с предложение за утвърждаване на 
разходи, които са одобрени, и тези, които 
следва да бъдат възстановени в бюджета на 
Министерството на икономиката, енергетиката 
и туризма. 
Чл. 22. Сдружение на потребителите, което 
е получило средства за финансиране от дър­
жавата и не ги е разходвало и/или отчело по 
начина и в сроковете по тази наредба, е длъжно 
да възстанови получените суми в бюджета на 
Министерството на икономиката, енергетиката 
и туризма.
Чл. 23. (1) Сдружение на потребителите, 
което е получило средства за финансиране от 
държавата, е длъжно да уведоми министъра 
на икономиката, енергетиката и туризма за 
всички настъпили промени в обстоятелствата 
по чл. 3 в 7-дневен срок от настъпването им 
и да представи отчет за разходваните средства 
до момента на настъпване на обстоятелствата.
(2) В случая по ал. 1 със заповед на минис­
търа на икономиката, енергетиката и туризма се 
назначава комисия, която да извърши проверка. 
При констатиране на неизразходвани средства 
и/или в случай, че същите не са били отчетени 
по начина, определен по тази наредба, получе­
ните от сдруженията средства следва да бъдат 
възстановени в бюджета на Министерството на 
икономиката, енергетиката и туризма.
Чл. 24. Министърът на икономиката, енерге­
тиката и туризма може да назначава комисии, 
които да извършват проверки на сдружени­
ята на потребителите относно наличието на 
условията за финансиране и разходването на 
средствата.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Приемна на потребителите“ е специално 
обособено помещение в областните градове за 
предоставяне на съвети и информация, обо­
значено по подходящ начин, на видно място в 
непосредствена близост до входа на сградата, 
с табела, на която е посочено наименованието 
на сдружението, работно време, през което 
сдружението предоставя съвети и информация 
на потребителите за законодателството за 
защита на потребителите и за техните права.
2. „Зависимо от политическа партия“ е 
сдружение на потребителите, чиито управите­
ли и членове на органите на управление или 
свързани с тях лица по смисъла на чл. 41, ал. 3 
от Закона за юридическите лица с нестопанска 
цел заемат ръководна длъжност в политическа 
партия или организация.
3. „Зависимо от интересите на произво­
дители, вносители, търговци и доставчици“ е 
сдружение на потребителите, което пряко или 
косвено получава финансиране или друга ма­
териална облага от производители, вносители, 
търговци и доставчици или чиито управители 
и членове на органите за управление са едно­
лични търговци, съдружници, управители или 
изпълнителни членове в търговски дружества.